Uz 2015-UZD-2548

**Valsts kancelejai**

*Par* *Ministru kabineta sēdes protokollēmuma projekts "Par Ministru kabineta 2015. gada 8. septembra sēdes protokollēmuma (prot. Nr. 45 96. §) "Atbildes projekts Saeimas Publisko izdevumu un revīzijas komisijai (informatīvais ziņojums par iespējamiem ieslodzīto veselības aprūpes attīstības risinājumiem)" 2. punktā dotā uzdevuma atzīšanu par aktualitāti zaudējušu" iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu "Par Ministru kabineta 2015. gada 8. septembra sēdes protokollēmuma (prot. Nr. 45 96. §) "Atbildes projekts Saeimas Publisko izdevumu un revīzijas komisijai (informatīvais ziņojums par iespējamiem ieslodzīto veselības aprūpes attīstības risinājumiem)" 2. punktā dotā uzdevuma atzīšanu par aktualitāti zaudējušu" (turpmāk – protokollēmuma projekts).

|  |  |
| --- | --- |
| Iesniegšanas pamatojums | Ar Ministru kabineta 2015. gada 8. septembra sēdes protokollēmumu (prot. Nr. 45 96. §, 2. punkts) Tieslietu ministrijai tika uzdots līdz 2017. gada 1. februārim izstrādāt Ieslodzījuma vietu ārstniecības personu izdienas pensijas likumprojektu (2015-UZD-2548) (turpmāk – Uzdevums). Uzdevums tika uzdots, izskatot Tieslietu ministrijas sagatavoto Ministru kabineta atbildes projektu Saeimas Publisko izdevumu un revīzijas komisijai (informatīvais ziņojums par iespējamiem ieslodzīto veselības aprūpes attīstības risinājumiem), kur tika minēts, ka ieslodzījuma vietu ārstniecības personāla vakanto vietu aizpildīšanai ir nepieciešams radīt jaunu sociālā atbalsta formu. Kopš Uzdevuma došanas brīža ir notikušas būtiskas izmaiņas ārstniecības personu atalgojuma politikā, t.sk. ieslodzījuma vietās, un problēma ar vakantajām ārstniecības personu amata vietām faktiski ir atrisināta. 2020. gada 27. jūlijā ieslodzījuma vietās bija 5,75 vakantas ārstniecības personāla amata vietas (ieslodzījuma vietu sistēmā ir pavisam 132,25 ārstniecības personāla amata vietas). Tāpēc Tieslietu ministrija kopā ar Ieslodzījuma vietu pārvaldi ir secinājusi, ka Uzdevums vairs nav aktuāls. Ņemot vērā minēto, Uzdevums ir atzīstams par aktualitāti zaudējušu un ir nepieciešams izbeigt tā kontroli.  |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Uzdevums neskar citu ministriju kompetenci, tāpēc saskaņojumi nav nepieciešami. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Tieslietu politika. |
| Atbildīgā amatpersona | Tieslietu ministrijas Nozaru politikas departamenta direktore Olga Zeile. |
| Uzaicināmās personas | Tieslietu ministrijas valsts sekretāra vietniece tiesību politikas jautājumos Laila Medina. |
| Projekta ierobežotas pieejamības statuss | Protokollēmuma projektam nav noteikts ierobežotas pieejamības statuss. |
| Cita informācija | Nav. |

Pielikumā: Protokollēmuma projekts (datne: TMprot\_190820\_UZD-2548) uz 1 lapas.

Ministru prezidenta biedrs,

tieslietu ministrs Jānis Bordāns

Škavronska 67036751

Diana.Skavronska@tm.gov.lv